Manuel Lasarte

Manuel Lasarte Arribillaga (Leitza, Nafarroa, 1927ko abenduaren 16a - Aretxabaleta, Gipuzkoa, 2012ko otsailaren 12aManuel Lasarte bertsolaria hil da Argia.) euskal bertsolari eta idazlea izan zen. Hamazazpi urterekin hasi zen bertsotan eta 40 urte inguru eman zituen plazaz plaza.

Leitzako Franki baserrian jaio zen. Hamabi urte zituela Aiara joan zen bizitzera, eta Oriora gero. Errementaria zen bizibidez. Hemezortzi urte zituela hasi zen bertsotan Basarri eta Uztapiderekin. Errima biribila, hots kidetasun gozoa eta bertsoa neurtzen zehaztasun handikoa izan zen Lasarte. Bere bertso-bildumak ziren lehenengo bi liburuak, bertso jarri eta bat-batekoez osatutakoak: Bertso-mordoxka (1970), eta Gordean neuzkanak (1975). Geroztik egunkarietako artikuluak bildu eta argitara eman zituen Beranduko lanak (1992) izenburupean. Azken lanak hauek izan zituen: Enbor zarraren ezpalak (1995), Kantuaren ordainez (1997), eta Lazkao Txiki gogoan (1995) eta Uztapide gogoan (1999), bertsotan luzaro berarekin ibilitako bi lagunen omenez idatziak azken biak.

 Lanak 
 Antologia 
 Bertso mordoxka (1970, Auspoa)
 Gordean neuzkanak (1975, Auspoa)
 Enbor zarraren ezpalak (1995, Sendoa)
 Kantuaren ordañez (1997, Sendoa)
 Plaza-gizonak (2005, Gipuzkoako Foru Aldundia)

 Biografia 
 Lazkao Txiki gogoan (1994, Sendoa)
 Uztapide gogoan (1999, Sendoa)
 Autobiografia 
 Beranduko lanak (bizitza eta bertsoak) (1993, Auspoa)

 Erreferentziak 


 Bibliografia 
 Zubizarreta, Iñaki: Manuel Lasarte. - Egan, 2010-1/2, 63-88

 Kanpo estekak 
  Manuel Lasarte literaturaren zubitegian
  Bidegileak bilduman Manuel Lasarteri eskainitako alea (pdf)
  Ixiar EIZAGIRRE: "Eskola falta sumatzeko ere eskola behar da" Elkarrizketa (2001-04-01). Argia.com
  Bertsozale.com_ Manuel Lasarte

Kategoria:Manuel Lasarte